(Ռատիօ Վատիկան) Պոլիվիա կատարած առաքելական ճամբորդութեան ծիրէն ներս­, Ֆրանչիսկոս Սրբազան Քահանայապետը, հինգշաբթի` 9 յուլիսի յետմիջօրէին Պոլիվիայի ''Էքսփօ Ֆեյրա'' տօնավաճառի կեդրոնին մէջ մասնակցեցաւ Ժողովրդական շարժումներու համաշխարհային երկրորդ հանդիպումին ու ներկաներուն արտասանած ճառին մէջ յիշեցուց 2014ի հոկտեմբերին՝ Հռոմի մէջ տեղի ունեցած առաջին հանդիպումը Ժողովրդական Շարժումներու անդամներուն հետ։ Այդ հանդիպումը կատարուած էր եղբայրական, վճռակամութեան, յանձնառութեան եւ արդարութեան ծարաւի մթնոլորտին մէջ։ Այժմ այս երկրորդ հանդիպումը, ըստ Ֆրանչիսկոս Պապի, կը ծառայէ քննարկելու լաւագոյն կերպեր՝ գերազանցելու անարդարութեան ծանր պայմանները, որոնց տակ կը տանջուին բոլոր անոնք, որոնք աշխարհի մէջ մեկուսացուած են